স্টাফ রিপোর্টার, পঞ্চগড় ॥ ভারতে যাওয়ার অপশন দিয়ে ভারতীয় ট্রাভেল পাস নিয়েও বিলুপ্ত ছিটমহলের ১৩ নারী-পুরুষ ও শিশু ভারতে যায়নি। দীর্ঘদিনেও কেন তারা ভারতে গেল না এ বিষয়ে মতামত জানতে ভারতীয় হাইকমিশনের একটি প্রতিনিধি দল পঞ্চগড় সার্কিট হাউসে শুক্রবার সকালে ভারতে না যাওয়া ১১ জনের সঙ্গে মতবিনিময় করেন। বোদা উপজেলার বিলুপ্ত ছিটমহল নাজিরগঞ্জ, দেবীগঞ্জ উপজেলার কোর্টভাজিনি ও দহলাখাগড়াবাড়ির ১৩ নারী-পুরুষ ও শিশুর মধ্যে একজন ঢাকায় অবস্থান করছেন এবং অন্য একজন কর্তৃপক্ষের অনুমতি না নিয়ে ভারতে চলে যান।